Une firme par tutelâ lis minorancis in Europe
Si à timp fin ai 3 di Avrîl
Al è timp fin ai 3 di Avrîl par aderî ae campagne pe racuelte di un milion di firmis in dute Europe par poiâ une iniziative, il Minority SafePack, indreçade a infuartî lis leçs europeanis a tutele des minorancis nazionâls e linguistichis. In Europe a son plui o mancul 50 milions di personis che a fasin part di une minorance nazionâl o di comunitâts di lenghe minoritarie. Al è il moment di supuartâ e di promovi ancje chestis particolaritâts e i valôrs che a rapresentin.
Il fin dal Minority SafePack - campagne inviade dal FUEN, la Union Federâl des Nazionalitâts Europeanis, che e ten dongje associazions e altris entitâts che a son espression di diviersis comunitâts dal continent - al è chel di sburtâ la Union Europeane a adeguâsi al so sproc “Unîts inte diversitât”, a miorâ la protezion des personis des minorancis nazionâls e linguistichis e a rinfuarçâ la diversitât culturâl e linguistiche de Union.
Plui informazions si cjatin in rêt sul sît www.minority-safepack.eu
La petizion si pues firmâle su https://ec.europa.eu/citizens-initiative/32/public/
fur_Latn fur_Latn fur_Latn fur_Latn fur_Latn fur_Latn